ธปท.เผยทุนสำรองเพิ่มเล็กน้อยหลังเงินบาทนิ่ง
ธปท.เผยทุนสำรอง ณ 22ต.ค.เพิ่มเล็กน้อย 300 ล้านเหรียญหสรัฐ คาดแทรกแซงน้อยลงหลังเงินบาทเริ่มนิ่ง
29 ต.ค. 2553

ธปท.เผยทุนสำรอง ณ 22ต.ค.เพิ่มเล็กน้อย 300 ล้านเหรียญหสรัฐ คาดแทรกแซงน้อยลงหลังเงินบาทเริ่มนิ่ง 
ธนาคารแห่งประเทศไทย(ธปท.) รายงานฐานะทุนสำรองระกว่างประเทศล่าสุด ณ วันที่ 22 ต.ค.อยู่ที่ระดับ 1.694 แสนล้านเหรียญสหรัฐ เพิ่มขึ้นเล็กน้อย 300 ล้านเหรียญสหรัฐ หรือประมาณ 9,000 ล้านบาท จากสัปดาห์ก่อนหน้าที่ 1.691 แสนล้านบาท ด้านสัญญาซื้อขายเงินตราต่างประเทศล่วงหน้าสุทธิแลกกับเงินบาทอยู่ที่ระดับ 1.32 หมื่นล้านเหรียญสหรัฐ ลดลงเล็กน้อยจากสัปดาห์ก่อนที่ 1.36 หมื่นล้านเหรียญสหรัฐ
ทั้งนี้ การเพิ่มขึ้นของทุนสำรองระหว่างประเทศเพียงเล็กน้อย สะท้อนว่าธปท.มีการเข้าแทรกแซงค่าเงินบาทแข็งค่าด้วยการเข้าซื้อเงินเหรียญสหรัฐเข้าเก็บในทุนสำรองลดลง เนื่องจากการเคลื่อนไหวของเงินบาทเริ่มนิ่ง มีความผันผวนลดลง ล่าสุดค่าเงินบาทอยู่ที่ระดับ 29.96-29.98 บาทต่อเหรียญสหรัฐ
สำหรับฐานเงินหรือปริมาณเงินในมือประชาชน ล่าสุดอยู่ที่ 1.053 ล้านล้านบาท เพิ่มขึ้นจากสัปดาห์ก่อน 2,300 ล้านบาท เพื่อขึ้นเล็กน้อย หลังประชาชนมีความมั่นใจ ในการบริโภคหรือมั่นใจในการใช้จ่ายมากขึ้น